# Aku Ankan sukupuu

### Wikipedia

Englanninkielinen sukupuu

Aku Ankan sukupuu on Aku Ankka -sarjakuvan henkilöhahmojen sukulaisuussuhteita selventävä piirros. Alla mainittujen lisäksi ovat monet ihailijat ja taiteilijat tehneet omia versioitansa sukupuusta. Don Rosan Carl Barksin tarinoiden antamiin tietoihin pohjautuva versio on kuitenkin selkeästi tunnetuin, minkä vuoksi käsitteellä Aku Ankan sukupuu viitataankin lähes aina kyseiseen versioon.

Don Rosan versio sukupuusta julkaistiin Suomessa ensimmäisen kerran vuonna 1994 Aku Ankan taskukirjan numerossa 168. Julisteen henkilöhahmot olivat julisteeseen liimattavia tarroja, jotka ilmestyivät numeroissa 168 ja 169. Tämän jälkeen sukupuujuliste on julkaistu vielä viisi kertaa: Roope Ankan elämä ja teot -kirjan ensipainoksen julisteliitteenä vuonna 1997, Aku Ankka -lehden julisteliitteenä vuonna 1999 numerossa 30, Aku Ankan vuoden 2004 juhlakalenterin osana, sekä Roope-setä -lehden n:o 314 keräilykuvassa lokakuussa 2005.

## [muokkaa] Erilaisia versioita

### [muokkaa] Carl Barks

1950-luvun alussa Carl Barks oli jo yli vuosikymmenen ajan luonut sarjakuvatarinoita Aku Ankasta ja hänen sukulaisistansa, joista useat hän oli itse luonut. Tarkka sukulaisuussuhde oli kuitenkin epävarma, joten Barks päätti luoda oman versionsa Ankkojen sukupuusta. Määrittääkseen heidän suhteensa paremmin, hän lisäsi useita aikaisemmin tuntemattomia sukulaisia. Sukupuu oli tarkoitettu Barksin omaan käyttöön, eikä sitä sen vuoksi ollut tarkoitettu julkaistavaksi.

### [muokkaa] Mark Worden

Vuonna 1981 Barks oli jo eläkkeellä, mutta hänen tarinansa pysyivät suosittuina ja toivat hänelle odottamatonta julkisuutta. Hän oli antanut useita haastatteluja ja vastannut kysymyksiin hänen omista näkemyksistänsä sarjakuvahahmoista ja heidän tarinoistansa. Muiden aiheiden ohella Barks kuvaili aikaisempaa versiotaan sukupuusta ja niinpä useissa sarjakuvafanzineissa julkaistiin karkeita luonnoksia. Tässä vaiheessa Mark Worden päätti luoda sukupuusta mainittujen henkilöhahmojen muotokuvat sisältävän piirroksen, tehden samalla pieniä muutoksia sukupuuhun. Hänen kuvitettu sukupuuversionsa julkaistiin ensiksi useissa fanzineissa ja myöhemmin Carl Barks Libraryssa, 10-osaisessa kovakantisessa kirjasarjassa.

### [muokkaa] Don Rosa

Vuonna 1987 Don Rosa, Carl Barksin pitkäaikainen ihailija ja Mark Wordenin henkilökohtainen ystävä, alkoi luoda omia Roope Ankka -sarjakuviaan. Hänen tarinansa sisälsivät useita viittauksia Barksin vanhempiin tarinoihin, kuin myös useita omia ideoita. Useiden vuosien jälkeen hän saavutti oman ihailijakunnan ja 1990-luvun alussa Egmont, Rosan julkaisijalaitos, tarjosi hänelle kunnianhimoisen toimeksiannon: hänen oli tarkoitus luoda lopullinen versio Roopen elämäkerrasta ja sen saatteeksi Ankkojen suvun sukupuu. Tämän oli tarkoituksena lopettaa vuosikymmenien ristiriidat ja vastakkaisuudet tarinoiden välillä, jotka hämmensivät lukijoita. Projektin tuloksena syntyi Roope Ankan elämä ja teot, sekä Aku Ankan sukupuu, joka julkaistiin ensimmäiseksi Norjassa 3. heinäkuuta vuonna 1993.

Roope Ankan elämäkerran tekemisen aikana Rosa opiskeli Barksin vanhoja tarinoita, jotka mainitsivat jotakin Roope Ankan nuoruudesta. Tämän jälkeen hän lisäsi useita omia ideoitansa, jotka tukivat Barksin tarinoiden jättämiä tietoja.

## [muokkaa] Aiheesta muualla

- Useita eri versioita sukupuusta
- The D.U.C.K.man – Don Rosa's Duck Family Tree – Don Rosan sukupuuversio useilla eri kielillä.

Don Rosa
Suomessa julkaistut kokoelmat
Kadonneen kirjaston vartijat (1995) | Roope Ankan elämä ja teot (1997) | Sammon salaisuus (1999)
Temppeliherrojen kätketty kruunu (2001) | Kymmenen avataran aarre (2003) | Musta Ritari (2005)
Tarinoita
Hänen Majesteettinsa Roope Ankka | Kirje kotoa | Sammon salaisuus | Temppeliherrojen kätketty kruunu | Musta Ritari
Muut
Aku Ankan sukupuu | Pertwillaby Papers | Captain Kentucky

Luettelo Don Rosan Disney-sarjakuvista
Luettelo Don Rosan Suomessa julkaistusta Disney-tuotannosta
Haettu osoitteesta http://fi.wikipedia.org../../../a/k/u/Aku_Ankan_sukupuu_c774.html

Luokat: Don Rosa | Disneyn eläinmaailma

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- Nederlands
- Norsk (bokmål)